wickkiey/tamil-wikipedia-chunked huggingface dataset:
# வார்ப்புரு:LSJ

}
|mLSJ = }|cite|ref=. Liddell, Henry George; Scott, Robert; *An Intermediate Greek-English Lexicon* at the Perseus Project|longref=&nbsp;in Liddell, Henry George; Scott, Robert (1889) *An Intermediate Greek-English Lexicon*, Oxford. Clarendon Press. In the Perseus Digital Library, Tufts University.|shortref=&nbsp;in Middle Liddell and Scott|mLSJ=|}}
|#default = }|cite|ref=. Liddell, Henry George; Scott, Robert; *A Greek–English Lexicon* at the Perseus Project|longref=&nbsp;in Liddell, Henry George; Scott, Robert (1940) *A Greek–English Lexicon*, revised and augmented throughout by Jones, Sir Henry Stuart, with the assistance of McKenzie, Roderick. Oxford: Clarendon Press. In the Perseus Digital Library, Tufts University.|shortref=&nbsp;in Liddell and Scott|}}}}<noinclude>
</noinclude>
# பாமற்று, கிழக்கு கோதாவரி மாவட்டம்

**பாமற்று மண்டலம்**, ஆந்திரப் பிரதேசத்தின் கிழக்கு மாவட்டத்திற்கு உட்பட்ட 66 மண்டலங்களில் ஒன்று.
# பாமற்று, கிழக்கு கோதாவரி மாவட்டம்

## ஆட்சி

இந்த மண்டலத்தின் எண் 45. இது ஆந்திர சட்டமன்றத்திற்கு ராமசந்திராபுரம் சட்டமன்றத் தொகுதியிலும், இந்திய பாராளுமன்றத்திற்கு அமலாபுரம் மக்களவைத் தொகுதியிலும் உட்படுத்தப்பட்டுள்ளது.
# பாமற்று, கிழக்கு கோதாவரி மாவட்டம்

## ஊர்கள்

இந்த மண்டலத்தில் கீழ்க்காணும் ஊர்கள் உள்ளன.
1. கோட்டை
1. குந்தூர்
1. பாமறு
1. யெண்டகண்டி
1. அஞ்சூர்
1. பாணிங்கபல்லி
1. சிவலா
1. யெர்ர போதவரம்
1. விலாச கங்கவரம்
1. அத்தம்பல்லி
1. பாலாந்தரம்
1. பேகேரு
1. குடிகல்ல பாகா
1. குடிகல்ல ரால்லகுண்டா
1. குடுப்பூர்
1. தங்கேரு
1. கங்கவரம்
1. தாமரபல்லி
1. சத்யவாடா
1. கூள்ளா
1. கோடிபல்லி
1. சுந்தரபல்லி
1. பட்ல பாலிகா
1. மசகபல்லி
# லோரே கோட்டை

**லோரே கோட்டை** என்பது எசுப்பானியாவின் லோரேயில் அமைந்துள்ள ஒரு கோட்டையாகும். இது 11ஆம், 12ஆம் நூற்றாண்டுகளில் அமைக்கப்பட்டது. பதினோராம் நூற்றாண்டுகளில் லோரேயின் முக்கியமான கோட்டையாக காணப்பட்டதுடன் இதன் தேவையும் அதிகமாய் இருந்தது. இது சுமார் எட்டு உயர்ந்த கோபுரங்களை உள்ளடக்கி உள்ளதுடன் பரந்த நிலப்பரப்பில் அமைந்துள்ளது. இது ஒரு சிறிய குன்றின் மேலே அமைக்கப்பட்டுள்ளது.
# லோரே கோட்டை

## ஆதார நூல்கள்

- R. del Arco: El castillo-abadía de Loarre, Semin. A. Aragon., xiii?xv (1968), pp.&nbsp;5?36
- F. Iñiguez Almech: Las empresas constructivas de Sancho el Mayor: El castillo de Loarre, Archv Esp. A., xliii (1970), pp.&nbsp;363?73
- A. Canellas-López and A. San Vicente: Aragon Roman, Nuit Temps (La Pierre-qui-vire, 1971)
- A. Duran Gudiol: El castillo de Loarre (Saragossa, 1971)
- J. F. Esteban Lorente, F. Galtier Martí and M. García Guatas: El nacimiento del arte románico en Aragón: Arquitectura, Investigaciones de Arte Aragonés (Saragossa, 1982)
- J. E. Mann: San Pedro at the Castle of Loarre: A Study in the Relation of Cultural Forces to the Design, Decoration and Construction of a Romanesque Church (diss., New York, Columbia U., 1991)
-
# அண்ணாகிராமம்

**அண்ணாகிராமம்**, இந்தியாவின் தமிழ்நாடு மாநிலத்தில் உள்ள கடலூர் மாவட்டத்தில் உள்ள ஒரு ஊராட்சி ஒன்றியம் ஆகும். இந்த ஊராட்சி ஒன்றியத்தில் 42 ஊராட்சிகள் உள்ளன
இது மாவட்ட தலைமையகமான கடலூருக்கு மேற்கில் 18 கி.மீ. தொலைவில் அமைந்துள்ளது. பண்ருட்டி, நெல்லிக்குப்பம், கடலூர், வடலூர் ஆகியவை அண்ணாகிராமத்திற்கு அருகிலுள்ள நகரங்களாக உள்ளன. இந்த இடம் கடலூர் மாவட்டத்துக்கும் புதுச்சேரி மாநிலத்துக்கும் எல்லைக்கு அருகில் உள்ளது. புதுச்சேரி மாவட்டத்தின் நெட்டபாக்கம், இந்த இடத்தின் வடக்கில் உள்ளது. மற்ற மாவட்டங்களான விழுப்புரம் மாவட்டம், புதுச்சேரிக்கு அருகே உள்ளது. அண்ணாகிராமம் , பண்ருட்டி சட்டமன்றத் தொகுதிக்கு உட்பட்டதாகும்.
# அண்ணாகிராமம்

## ஊராட்சிகள்

1. ஏ.பி. குப்பம்
1. அகரம்
1. அக்கடவல்லி
1. அவியனூர்
1. பண்டரக்கோட்டை
1. சின்னபேட்டை
1. சித்தரசூர்
1. ஏய்த்தனூர்
1. எனந்திரிமங்கலம்
1. ஏழுமேடு
1. கள்ளிப்பட்டு
1. கண்டரக்கோட்டை
1. கனிசப்பாக்கம்
1. கரும்பூர்
1. காவனூர்
1. கீழ் அருங்குணம்
1. கீழ்கவரப்பட்டு
1. கொங்கராயனூர்
1. கொரத்தி
1. கோட்லாம்பாக்கம்
1. கோழிப்பாக்கம்
1. மேல்குமரமங்கலம்
1. மாளிகைமேடு
1. மேல்கவரப்பட்டு
1. நரிமேடு
1. நத்தம்
1. ஒரையூர்
1. பெரிய நாயக்கன் பாளையம்
1. பல்லவராய நத்தம்
1. பகண்டை
1. பைத்தம்பாடி
1. பாலூர்
1. பனப்பாக்கம்
1. பூண்டி
1. புலவனூர்
1. சன்னியாசிபேட்டை
1. சாத்திப்பட்டு
1. சுந்தரவாண்டி
1. தட்டம்பாளையம்
1. திராசு
1. திருத்துறையூர்
1. வரிஞ்சிப்பாக்கம்
# சூரியனின் நகரம்

**சூரியனின் நகரம்** (*The City of the Sun*; ; ) என்பது டொமினிக்கன் மெய்யியலாளரான தொம்மாசோ கம்பனெல்லா என்பவர் எழுதிய மெய்யியல் ஆக்கம் ஆகும். இது ஒரு தொடக்ககாலக் கற்பனை சார்ந்த ஆக்கம். இது 1602ல், எசுப்பானிய ஆட்சிக்கு எதிராகச் சதி செய்த குற்றச்சாட்டின் பேரில் கம்பனெல்லா சிறையில் இருந்த போது இத்தாலிய மொழியில் எழுதப்பட்டது. இதன் இலத்தீன் வடிவம் 1613-14ல் எழுதப்பட்டு 1623ல் பிராங்க்போர்ட்டில் வெளியானது.
# சூரியனின் நகரம்

## சுருக்கம்

இந்நூல் உரையாடல் வடிவத்தில் எழுதப்பட்டுள்ளது. பிளேட்டோவின் *குடியரசு*, அவர் எழுதிய தைமீயசில் உள்ள அத்திலான்டிசின் விபரிப்பு என்பவற்றால் தூண்டப்பட்ட இந்நூல், இறையாட்சிச் சமூகம் ஒன்றை விபரிக்கிறது. இதில், பொருட்கள், பெண்கள், பிள்ளைகள் என்பன பொதுவானவை. அரபு மொழியில் எழுதப்பட்ட "பிக்காட்ர்க்சு" என்னும் மந்திர நூலில் வரும் *அடோசென்டின்* என்னும் நகரத்தையும் இது ஓரளவுக்கு ஒத்தது. இசுப்பானிய அரசர்கள், பாப்பாண்டவருடன் சேர்ந்து உண்மையான சமயம் வெற்றியடைவதற்கும், அது உலகம் முழுவதும் பரவுவதற்குமான இறைவனின் திட்டத்தைச் செயல்படுத்துவதற்கான கருவிகள் ஆவர் என "சூரிய நகரம்" நூலின் இறுதிப் பகுதியில், கம்பனெல்லா கூறுகிறார்.
# சூரியனின் நகரம்

## நகரம்

இந்த நூலில் வரும் "சூரிய நகரம்" இந்நகரம் ஏழு சுற்றுக்களாக அமைந்த வளையங்களாகப் பிரிக்கப்பட்டுள்ளது. இவ்வளையங்கள், சூரிய மண்டலத்தில் உள்ள கோள்களைத் தழுவிப் பெயரிடப்பட்டு உள்ளன. இங்கே மக்கள் வாழ்வதற்கான மாளிகைகள் கட்டப்பட்டுள்ளன. உடல் நலத்தைத் தரக்கூடிய வகையில் இந்நகரம் பொருத்தமான அமைவிடத்தில் உள்ளது. சுத்தமான காற்றுக் கிடைக்கும் வகையில் மலைச் சரிவில் இது அமைந்திருக்கிறது.
# இரா. தமிழ்ச்செல்வன்

:: இதே பெயர் கொண்ட தமிழ்நாடு சட்டமன்ற உறுப்பினரைப் பற்றி அறிய, இரா. தமிழ்செல்வன் என்ற பக்கத்தைப் பார்க்கவும்.  
**இரா. தமிழ்ச்செல்வன்**, 2014, 2019, 2024ஆம் ஆண்டுகளில் நடைபெற்ற மகாராட்டிரா சட்டமன்றத் தேர்தல்களில், சியோன் கோலிவாடா தொகுதியிலிருந்து, பாரதிய ஜனதா கட்சி சார்பில் போட்டியிட்டு வென்ற, மகாராட்டிர சட்டப் பேரவை உறுப்பினர் ஆவார் .
# இரா. தமிழ்ச்செல்வன்

## வாழ்க்கைக் குறிப்பு

புதுக்கோட்டை மாவட்டம் கறம்பக்குடிக்கு அருகே உள்ள பிலாவிடுதி கிராமத்தைச் சேர்ந்தவர். இவர் ராமையா, தங்கம் தம்பதியருக்கு பிறந்த 6 மகன்களின் மூத்தவர். கடந்த 35 ஆண்டுகளாக மகாராட்டிராவின் தலைநகரமான மும்பையில் தனது சகோதரர்களுடன் வசித்து வருகிறார். 2011 முதல் பாஜகவின் நகரப் பொதுச்செயலராகப் பதவி வகித்து வந்தார். ரயில்வே சரக்கு கையாளும் ஒப்பந்ததாரராகத் தொழில் செய்து வரும் இவருக்கு கமலா என்ற மனைவியும், மகாலெட்சுமி, வைஷாலி ஆகிய மகள்களும் உள்ளனர்.  
26/11 மும்பை தாக்குதலின் போது கசாப்பும் அவனது கூட்டாளியும் சுட ஆரம்பித்தபோது தமிழ்ச்செல்வன் சத்ரபதி சிவாஜி தொடருந்து நிலையத்தில் சுமார் 36 உயிர்களைக் காப்பாற்றியதில் முக்கியப் பங்கு வகித்தார்.
# அரியானா சட்டமன்றத் தேர்தல், 2014

**அரியானா** மாநிலத்திற்கான 12வது சட்டமன்றத்தை தேர்ந்தெடுக்க 2014, அக்டோபர் 15 அன்று தேர்தல் 288 சட்டப்பேரவைத் தொகுதிகளுக்கு நடைபெற்றது. வாக்கு எண்ணிக்கை 2014, அக்டோபர் 19 அன்று நடைபெற்றது. இதில் பாரதிய ஜனதா கட்சி பெரும்பான்மை இடங்களை கைப்பற்றி ஆட்சியமைத்தது. பாசகவின் மனோகர் லால் கட்டார் புதிய முதல்வராக பதவியேற்றார்.
# அரியானா சட்டமன்றத் தேர்தல், 2014

## 11வது சட்டமன்றம்

2009ஆம் ஆண்டு நடைபெற்ற 11வது சட்டமன்றத்துக்கு நடைபெற்ற தேர்தலில் வென்ற பெருபான்மையான இடங்களை வென்ற காங்கிரசு ஆட்சியில் உள்ளது. முதலமைச்சமைராக காங்கிரசு கட்சியை சேர்ந்த பூபிந்தர் சிங் கூடா உள்ளார்,  
இதன் பதவிக்காலம் 2014, அக்டோபர் 27 அன்று முடிவடைகிறது.  
| காங்கிரசு | இந்திய தேசிய லோக்தளம் | பாரதிய ஜனதா கட்சி | அரியானா ஆங்கிட் காங்கிரசு | கட்சிசாரா வேட்பாளர்கள் |  |  |  |
| --- | --- | --- | --- | --- | --- | --- | --- |
| 40 | 31 | 4 | 6 | 1 | 1 | 7 | } |
# அரியானா சட்டமன்றத் தேர்தல், 2014

## தேர்தல் ஆணைய அறிவிப்பு

| தேர்தல் தொடர்பான நிகழ்வு | தேதி |  |
| --- | --- | --- |
| தேர்தல் அறிவிக்கப்பட்டது in gazzate | 2014, செப்டம்பர் 20 |  |
| போட்டியிடுவதற்கான மனு அளிப்பதற்கான இறுதி தேதி | 2014, செப்டம்பர் 27 |  |
| மனுக்கள் சரிபார்க்கப்படும் தேதி | 2014, செப்டம்பர் 29 |  |
| மனுவை விலக்கிக்கொள்ள இறுதி தேதி | 2014, அக்டோபர் 01 |  |
| தேர்தல் நடைபெறும் தேதி | 2014, அக்டோபர் 15 |  |
| வாக்குகள் எண்ணப்படும் தேதி | 2014, அக்டோபர் 19 | } |  
அரியானாவில் உள்ள 90 சட்டப்பேரவை தொகுதிகளில் 17 தாழ்த்தப்பட்டோருக்கும் 0 மலைவாழ் மக்களுக்கும் ஒதுக்கப்பட்டுள்ளது. இத்தேர்தலில் அரியானாவில் நிழற்பட அடையாள அட்டை வழங்கப்பட்டுள்ளவர்களின் எண்ணிக்கை 100% ஆகும். இத்தேர்தலுக்காக 16,244 வாக்குச்சாவடிகள் அமைக்கப்பட்டுள்ளன.  
சிர்சாவை மையமாக உடைய தேரா சாச்சா சௌடா தன் ஆதரவை பாசகவுக்கு அனைந்து தொகுதிகளிலும் (90) வழங்கியுள்ளது. முதன்முறையாக பாரதிய ஜனதா கட்சி தனித்து அனைத்து தொகுதிகளிலும் போட்டியிடுகிறது. முன்பு லோக்தளம் அல்லது அரியானா விகாஸ் கட்சிகளின் தோழமையுடன் போட்டியிட்டது. அரியானா விகாஸ் கட்சி காங்கிரசுடன் இணைந்துவிட்டது. அரியானா ஜாங்கிட் காங்கிரசுடனும் கூட்டணி வைத்திருந்தது.  
முன்னாள் முதல்வர் லோக்தளம் கட்சியின் தலைவர் ஓம் பிரகாசு சௌத்தாலா ஆசிரியர்களை வேலைக்கு அமர்த்துவதில் ஊழல் செய்தார் என்று கடந்த ஆண்டு 10 ஆண்டு சிறைதண்டனை பெற்றார். தேர்தலுக்கு முன்பு உடல்நிலை காரணமாக பிணை பெற்று வந்த இவர், பிணை நிபந்தனையை மீறி சட்டமன்ற தேர்தலில் பரப்புரை செய்ததால் டெல்லி உயர் நீதிமன்றம் இவரின் பிணையை தள்ளுபடி செய்து வெள்ளிக்கிழமை ஆணையிட்டது.
சனிக்கிழமை சௌத்தாலா திகார் சிறை அதிகாரிகளிடம் தன்னை ஒப்படைத்தார்.  
சிரோன்மணி அகாலிதளத்தின் தலைவர் சுக்பிர் சிங் பாதல் ஞாயிரன்று அரியானா மக்கள் சௌத்தாலா தலைமையில் ஒன்றுபட்டு உள்ளதாகவும் அவர்கள் லோக்தளம்- அகாலிதளம் கூட்டணிக்கு தேர்தலில் பெரும்பான்மை கிடைக்கச்செய்வார்கள் என்றும் கூறினார்
# அரியானா சட்டமன்றத் தேர்தல், 2014

## தேர்தல் முடிவு

| பாரதிய ஜனதா கட்சி | காங்கிரசு | லோக் தளம் | அரியானா ஜாங்கிட் காங்கிரசு | அகாலி தளம் | கட்சி சாரா வேட்பாளர்கள் |  |  |
| --- | --- | --- | --- | --- | --- | --- | --- |
| 47 | 15 | 20 | 2 | 1 | 1 | 4 | } |
# விக்கிப்பீடியா:Statistics/weekly/19-Oct-2014
# முருதீசுவரா

**முருதீசுவர்** என்பது கருநாடகத்தின் வட கன்னட மாவட்டத்தில் உள்ள ஊர் ஆகும், இந்நகரம் அரபிக்கடலோரம் அமைந்துள்ளது, முருதீசுவர் என்பது இறைவன் சிவனின் இன்னொரு பெயராகும். இந்நகரத்தில் உள்ள முருதீசவரன் கோவில் புகழ்பெற்றது. மங்களூரு-மும்பை கொங்கன் தொடருந்துபாதையில் முருதீசுவர் என்ற பெயரில் இங்கு தொடருந்து நிலையம் உள்ளது .
# முருதீசுவரா

## தொன்மம்

இப்பெயர் இராமாயண காலத்திலிருந்து வழங்கப்படுவதாக தெரிகிறது.
# முருதீசுவரா

## முருகதீசுவரன் கோவிலும் அதன் இராசகோபுரமும்

இக்கோவில் கன்டுக்க மலையில் மூன்று புறமும் அரபிக்கடலின் நீர் சூழ அமைந்துள்ளது. இதன் கோபுரம் 20 மாடிகளை உடையது. கோபுரத்தின் உச்சிக்கு செல்ல மின்தூக்கி உள்ளது. அங்கிருந்து பார்த்தால் 123 அடி உயரமுடைய சிவனின் அற்புதக்காட்சியைக் காணலாம். மலையின் அடிவாரத்தில் இராமேசுவர் லிங்கம் உள்ளது. இதற்கு பக்தர்களே வழிபாடு செய்யலாம். சிவன் சிலைக்கு அருகில் சனீசுவரன் கோவில் உள்ளது. கோவிலுக்கு செல்லும் படிகட்டுகளின் நுழைவாயிலில் இரு முழு உருவ யானை சிலைகள் பைஞ்சுதை மூலம் செய்யப்பட்டு வைக்கப்பட்டுள்ளன. இராசகோபுரத்தின் உயரம் 237.5 அடி ஆகும். இது உயரமான கோபுரங்களில் ஒன்று. இக்கோவிலை புதுப்பித்து அதன் இராசகோபுரத்தையும் கட்டியவர் இராம நாகப்ப செட்டி.  
கருவறை தவிர இக்கோவிலின் அனைத்துப்பகுதிகளும் புணரைமைக்கப்பட்டதாகும் (புதிதாக கட்டப்பட்டதாகும்).
# முருதீசுவரா

## சிவனின் சிலை

உலகத்திலேயே இரண்டாவது மிகப் பெரிய சிவன் சிலை இதுதான். சிவனாரின் சிலை 123 அடியில் கம்பீரமாக வீற்றுள்ளது. கடற்கரையை நோக்கிய வண்ணம் பத்மாசனத்தில் அமர்ந்திருக்கிறார். அந்த ஊரில் எந்தப் பக்கத்தில் இருந்து பார்த்தாலும் சிலை தெரிகிறது. எதிரே நந்தியின் சிலையும் இருக்கிறது. கோயில் சற்றே தாழ்ந்த இடத்தில் உள்ளது.
# தைமீயசு (உரையாடல்)

**தைமீயசு** என்பது பிளேட்டோவால் எழுதப்பட்ட ஒரு உரையாடல் இலக்கியம். இது பெரும்பாலும், தலைப்புப் பாத்திரம் தானே பேசுவது போன்ற தன்னுரை வடிவத்தில் உள்ளது. கிமு 360 இல் எழுதப்பட்ட இது பௌதிக உலகினதும் மனிதர்களுடையதும் இயல்புகள் குறித்த ஊகங்களை முன்வைக்கிறது. சோக்கிரட்டீசு, லோக்ரியின் தைமீயசு, எர்மோக்கிரட்டீசு, கிரிட்டியாசு ஆகியோர் இதில் வரும் உரையாடல் பாத்திரங்கள்.
# தைமீயசு (உரையாடல்)

## அறிமுகம்

சோக்கிரட்டீசு தனது இலட்சிய அரசைப் பற்றி விளக்கிய அடுத்த நாள் உரையாடல் இடம்பெறுகிறது. பிளேட்டோவின் ஆக்கங்களில் இவ்வாறான ஒரு உரையாடல் அவரது *குடியரசு* *(Republica)* என்னும் நூலில் இடம்பெறுகிறது.
# சட்டவியல்

s of law ask "what is law, and what should it be?"]]
**சட்டவியல்** (*Jurisprudence*) என்பது சட்டம் பற்றிய ஆய்வு மற்றும் சட்டம் சார்ந்த கோட்பாடுகளை பற்றி படிப்பதாகும். நவீன சட்டவியல் 18 ஆம் நூற்றாண்டில் தொடங்கியதாக அறியப்படுகிறது. இவை பெரும்பாலும் இயற்கை சட்டம், சிவில் சட்டம், மற்றும் நாடுகளின் சட்டம் முதல் கொள்கைள் மீது கவனம் செலுத்தின.
# சட்டவியல்

## பெயர்காரணம்

சட்டவியல், சட்டம் மற்றும் இயல் என்னும் சொற்களின் சேர்க்கையினால் உருவாகிறது. சமூகவியல், வேதியியல் ஆகியன போன்று சட்டத்தைப் பற்றிய அறிவியல் பிரிவு சட்டவியல் என அறியப்படுகிறது. இது ஆங்கிலச் சொல்லான ஜூறிஸ்ப்ரூடன்ஸ் (Jurisprudence) என்பதின் மொழியாக்கமாகும். இது விதி அல்லது சட்டம் என்று பொருள்படும் ஜூறீஸ் (juris) மற்றும் அறிவு என்று பொருள்படும் ப்ரூடன்ஸீய (prudentia) ஆகிய லத்தீன் சொற்களின் இணைப்பால் தோன்றியதாகும். விதிசாஸ்த்ரம் (विधिशास्त्रं) என்று வடமொழியிலும் நியமசாஸ்த்ரம் (നിയമശാസ്ത്രം) என்று மலையாளத்திலும், நியாயசாஸ்த்ர (ન્યાયશાસ્ત્ર) என்று குஜராத்தியிலும் இதற்கு பெயரிடப்பட்டுள்ளது.
# சட்டவியல்

## வரையறைகள் (Definitions)

சட்டவியல் எனும் சொல்லாடல் பல காலங்களில் பல புரிதல்களில் பயன்படுத்தப்பட்டு வந்துள்ளது. சில சமயங்களில் "சட்டம்" என்பதற்கான ஒத்தச் சொல்லாகவும், சில சமயங்களில் சட்ட தத்துவவியல் என்றும், சில சமயங்களில் சட்ட அறிவியல் என்றும் பயன்படுத்தப்பட்டு வந்துள்ளது. தற்போது சட்டவியல் என்பதற்கு மாற்றாக "சட்ட தேற்றம்"(legal theory) என்று பயன்படுத்தும் முறை பரவலாகி வருகின்றது. சட்டவியலாளர்கள் சட்டவியலை வரையறுத்துக் கூறியுள்ளனர்.  
***ஆஸ்ஃறின்*** (Austin): சட்டவியல் என்பது, இதன் மூல நெறிகள் அல்லது கூற்றுக்களை ஆய்வு செய்திட கையாளும் சட்டத்தின் அறிவியல்  
***ஹோஅலன்ட்*** (Holland): சட்டவியல் என்பது, நேர்மறைச் சட்டத்தின் முறைப்படியான அறிவியல்  
***சால்மன்ட்*** (Salmond): சட்டத்தின் முதற் நெறிகளின் அறிவியல்  
***கீ-டன்*** (Keeton): சட்டத்தின் பொது நெறிகளின் முறையான ஒழுங்கமைவு மற்றும் படிப்பு  
***முனைவர் ஆ-லென்*** (Dr. Allen): சட்டத்தின் இன்றியமைய நெறிகளின் அறிவியற்பூர்வ தொகுப்பியம்  
***பேராசிரியர் க்றே*** (Professor Grey): சட்டவியல் என்பது சட்டதின் அறிவியல், நீதிமன்றங்களால் பின்பற்றப்படும் விதிமுறைகளின் கூற்று மற்றும் அவற்றின் சீறான ஒழுங்கமைவு, மற்றும் அத்தகைய விதிமுறைகளில் அடங்கியுள்ள நெறிகள்.
# சட்டவியல்

## சட்டவியல் ஒரு சமூக அறிவியல்

சமூக அறிவியல் மனித வாழ்வியல் நெறியோடு தொடர்புற்றதாகும், மற்றும் தேவைகளுக்கும் வரும்படிகளுக்கும் ஏற்றாற்போல் மனித செயல்பாடுகளை ஒழுங்குப் படுத்துவதும் ஆகும். சமூக அறிவியலாளர்கள், சமூக தேவைகளுக்காக மனிதன் எந்த முறைகளைப் பின்பற்ற வேண்டும் என்பதற்கு பதிலளிக்கவும், மனித நடத்தைக்கு ஏற்ற விதிமுறைகளை வழங்கவும் ஆய்வுகளை மேற்கொள்கிறார்கள். சட்டங்கள் அரசியல் அதிகார அமைப்புகளால் நடப்பிலாக்கப்படும் மனித நடத்தை விதிகளாகும். ஆகையால் சட்டவியல் சட்டம் படிப்பவர்களுக்கு ஒரு சமூக அறிவியலாகவே அறிமுகமாகிறது. இது சட்டச் சூழ்நிலைக்கு ஏற்ப சமூகத்தில் மனித செயல்பாடுகளை கையாளுகிறது.
# சட்டவியல்

## சட்டவியலின் வகைப்பாடு

சட்டவியலை பொதுவான சட்டவியல் என்றும் குறிப்பிட்ட சட்டவியல் என்றும் வகைப்படுத்துவது ஒரு முறையாகும். இரண்டு சட்டவியல்களின் வாதப்பொருள் நேர்மறைச் சட்டமாகும். இவைகள் ஒன்றில் இருந்து வேறுபடுவது அதன் கருத்து சுருக்கத்தால் அல்ல, அதன் வடிவமைப்பினால் ஆகும்.
# சட்டவியல்

## சட்டவியலின் வகைப்பாடு

### பொதுவான சட்டவியல் (General Jurisprudence)

சட்டத்தின் அடிப்படைக் காரணிகளில் எவை உலகின் எல்லா சட்ட அமைப்புகளுக்கும் பொதுவாக கருதப்படுகிறதோ அவை சார்ந்ததாகும் பொதுவான சட்டவியல். எடுத்துக்காட்டாக, ஒரு சட்ட அமைப்பில் திருட்டு மரண தண்டனைக்குறிய செயலாக கருதப்படலாம், மற்றொரு சட்ட அமைப்பில் திருட்டு சிறைத் தண்டனைக்குறிய செயலாக கருதப்படலாம், ஆனால் இரண்டு சட்ட அமைப்பிலும் திருட்டு ஒரு தண்டனைக்குறிய குற்றமாகும். இந்த சட்டவியல் பகுதிகளை சரியாகப் பரிசோதித்தால், சட்டத்தின் அடிப்படைக் காரணிகளில் எவை எல்லாம் அனைத்து சட்ட அமைப்புகளுக்கும் பொதுவாகிறதோ அவைகளே பொதுவான சட்டவியல்.
# சட்டவியல்

## சட்டவியலின் வகைப்பாடு

### குறிப்பிட்ட சட்டவியல் (Particular Jurisprudence)

குறிப்பிட்ட சட்ட அமைப்புகளின் சிறப்பம்சம் பற்றியதாகும் குறிப்பிட்ட சட்டவியல். சட்டத்தின் வளர்ச்சியில் காரணக் காரியங்கள், அறநெறி, அனுபவ அறிவு போன்ற சில அடிப்படைக் காரணிகள் முக்கியமானதாக கருதப்படுகிறது.
# சட்டவியல்

## சட்டவியலின் கருத்தியங்கள் (Schools of Jurisprudence)

சால்மண்டின் புரிதலின் படி "சட்டவியல் சட்டத்தின் கோட்பாடு மற்றும் தத்துவத்தின் புலனறிவால் மூன்று கிளைகளாகப் பிரிக்கப்படுகிறது". ஒவ்வொரு கருத்தியங்களின் சட்டவியலாளர்களிடம் சட்டத்தின் குணங்களைப் பற்றி காரணக்காரியங்களை வைத்து ஏற்படும் சில அடிப்படை ஊகங்களே சட்டவியல் கருத்தியங்களின் இந்த பிரிவினைக்கு காரணம்.
# சட்டவியல்

## சட்டவியலின் கருத்தியங்கள் (Schools of Jurisprudence)

#### பகுப்பாய்வு கருத்தியம் (Analytical School)

ஜெர்மீ பெந்தம் மற்றும் ஜான் ஆஸ்டின் ஆகியோரே இந்த கருத்தியத்தின் முன்னவர்கள். இந்த கருத்தியத்தின் பார்வையில் " சட்டம் என்றால் ஓர் இறைமாட்சியின் கட்டளையாகும்". இந்த சட்டவியல் இயற்றியச் சட்டங்களே மரபைவிட மேலானது என்றும், அந்த இயற்றியச் சட்டங்கள் இறைமாட்சியின் கட்டளையின் விளைவாகும் என்று பலமாக கருதுகிறது. இது தேச சட்டத்தை (Civil Law) வரலாற்று தேற்றத்தின் படியல்லாமல் பகுப்பாய்வு செய்கிறது. தேச சட்டத்தின் மீதே இது கவனம் செலுத்துகிறது. சட்டப்பூர்வ கடப்பாடு கொள்கைகளை புலனாய்வு செய்கிறது, இந்த கருத்தியத்தின்படி "சட்டம் உருவாக்கப்படுகிறது". இந்த சட்டவியல் கவர்ச்சிகரமான புதிய பொருள்விளக்கத்திற்கு முக்கியத்துவம் தருகிறது.
# சட்டவியல்

## சட்டவியலின் கருத்தியங்கள் (Schools of Jurisprudence)

#### வரலாற்று கருத்தியம் (Historical School)

சேவீங்நி மற்றும் புச்தா ஆகியோரே இந்த கருத்தியத்தின் முன்னவர்கள். இந்த கருத்தியத்தின் பார்வையில் "சட்டம் என்றால் மாந்தர்களின் மனோதத்துவமாகும், அதாவது மரபு. இந்த கருத்திய சட்டவியல் மரபே இயற்றுச் சட்டத்திற்கு மேலானது என்று பலமாக கருதுகிறது. இது சட்டம் என்பதை வரலாற்று காரணங்கள் மற்றும் சூல்நிலைகளின் விளைவு மற்றும் மாந்தர்களின் மனோதத்துவம் என்பவைகளை முதன்மை கொள்கையாக கொண்டு பகுப்பாய்வு செய்கிறது. இது சட்டங்களின் அணைத்து கிளைகளுக்கும் முக்கியத்துவம் தருகிறது. இந்த கருத்தியத்தின் படி " சட்டம் கண்டறியப்படுகிறது".
# சட்டவியல்

## சட்டவியலின் கருத்தியங்கள் (Schools of Jurisprudence)

#### தத்துவிய கருத்தியம் (Philosophical School)

தற்போதைய மற்றும் முந்தைய நடைமுறையில் இருந்த சட்டங்களுடன் தொடர்புற்றதல்ல தத்துவியக் கருத்தியம். நெறிக்கோட்பாட்டின் படி நீதியைப்பற்றிய எண்ணம் மேம்படுவதற்கு இது ஊக்கம் அளிக்கிறது. இது உயர் கொள்கை சட்ட அமைப்பை உருவாக்க முக்கியதத்துவம் தருகிறது. பதினெட்டாம் நூற்றாண்டில் இயற்கை சட்டத்தில் நம்பிக்கை கொண்டிருந்தது. பத்தொன்பதாம் நூற்றாண்டில் இது சட்டத்தொகுப்பு மற்றும் இயற்றச் சட்டத்தின் மூலம் சீரான சட்ட அமைப்பை உருவாக்க முயற்சிக்கிறது.
# சட்டவியல்

## சட்டவியலின் கருப்பொருள்

நெறி, நீதி, நாடு ஆகியவையே சட்டவியலின் கருப்பொருளாக உள்ளது.
# சட்டவியல்

## சட்டவியலின் கருப்பொருள்

### நெறி (Law in General)

"நெறி, அதன் பரந்த மற்றும் மிகப்பொதுவான புலனறிவில் நடவடிக்கைக்கான விதிமுறையைக் குறிக்கிறது. மற்றும் பகுத்தறிவானதோ அல்லாததோ, உயிரோட்டமானதோ அல்லாததோ ஏதுவாயினும் அணைத்துவிதமான நடவடிக்கைகளுக்கும் பாகுபாடின்றி பொருந்தக்கூடியதாகும்" என்று ப்ளாக்ஸ்டோண் (Blackstone) வரையறுக்கிறார் நெறியை. சால்மண்ட் (Salmond) ன் கூற்றின்படி, இந்த வரையறை நீதிமன்றத்தில் நிர்வகிக்கப்படும் சட்டத்தை மட்டும் உட்கொள்ளவில்லை, புவியீர்ப்பு நெறி, இலக்கண நெறி, இசை நெறி போன்ற பலவிதமான மற்ற நெறிகளையும் உட்படுத்தியதாகும். சால்மண்ட் இந்த வரையறையின் கீழ் சட்டத்தை இயல் நெறி, நுட்ப நெறி, மரபு நெறி, வழக்க நெறி, தேசங்களுக்கிடையான நெறி, இயற்கை நெறி, தேசத்திற்கான நெறி என வகைப்படுத்துகிறார்.  
**இயல் நெறி (Physical Law) :** இது அறிவியல் விதியாகும். அதாவது புவியீர்ப்பு நெறி போன்ற இயற்கை செயல்பாட்டை கவனிப்பதனால் இது உட்கொள்ப்படுகிறது. மனிதனால் உருவாக்கப்படும் நெறிகள் நேரத்திற்கு நேரம் மாறுபட்டாலும் இத்தகைய நெறிகள் மாறுவதில்லை.  
**நுட்ப நெறி (Technical Law) :** குறிப்பிட்ட தாக்கத்தை அடைவதற்கான நெறிமுறைகளே இத்தகைய நெறிகள். இரண்டுடன் இரண்டை கூட்டினால் நான்கு என்பது போல. நாம் தீர்மானித்த தாக்கத்தை அடைவதற்கு நாம் என்ன செய்யவேண்டும் எனக்கூறுவதாகும் இது. எடுத்துக்காட்டு இசை நெறி.  
**மரபிய நெறி (Customary Law) :** ஒரு சமுதாயத்தினரால் கடைபிடிக்கப்படும் மரபுகள்  
** வழக்க நெறி (Conventional Law) :** தம்மில்தம்மில் தொடர்பிற்கான நிபந்தனைகளுடன் தொடர்புற்றதாகும் இது. மற்றும் இதை ஏற்றுக்கொண்ட யாவருக்கும்
இது பாதகமாக இருக்கும். எடுத்துக்காட்டாக, சங்கத்திலோ, கூட்டு நிறுவனத்திலோ உறுப்பினர்களால் உருவாக்கப்படும் நெறிமுறைகளும் துணைச் சட்டங்களுமாகும். மற்றும் அத்தகைய நெறிகள் இதில் பங்கேற்றுள்ள அனைவருக்கும் பாதகமாகும்.  
** தேசங்களுக்கிடையான நெறி (International law) :** இதுவும் வழக்க நெறியின் கீழ் வருவதாகும். நாடுகளால் தங்களுக்கிடையான நடத்தை விதிமுறைகளாக ஏற்றுக்கொள்பவையாகும் இது.  
** கட்டளை நெறி (imperative law) :** மேலாளர்களால் கொண்டுவரப்படும் நடத்தை நெறிமுறைகள், அது பின்பற்றப்படாத சூழ்நிலையில் அமலாக்கம் செய்யப்படுகிறது. இத்தகைய நெறிகள் பொதுமக்களின் ஒத்துழைப்போடு நடப்பிலாக்கப்படுகிறது. ஆனால் நீதிமன்றத்தால் அல்ல.  
**அற நெறி (Natural law) :** பொதுவான உரிமைகள் அல்லது நீதி எல்லாத்தரத்தில்பட்ட மானிடர்களுக்கும் கிடைப்பதற்கான அமைப்பு முறையைப் பொதுவாக குறிப்பிடுவதற்கு பயன்படும் கூற்றாகும் "அற அல்லது இயற்கை நெறி".  
**தேச நெறி (Civil Law) :** ஒரு நாட்டின் குடிமக்களுக்கு பாதகமாகும் அணைத்து நெறிகளும் ஆகும் இது. இவைகளே நீதிமன்றத்தில் நிர்வகிக்கப்படும் நெறிகளாகும். இதுவே சட்டவியலில் "சட்டம்" என்ற சொல்லாக அறியப்படுகிறது. சால்மண்ட் "நாட்டின் அல்லது நிலத்தின் சட்டம், வழக்கறிஞர் சட்டம், நீதிமன்றச் சட்டம்" என வரையறுக்கிறார்.  
நீதி, நிலைத்தன்மை மற்றும் அமைதி ஆகியவற்றை பேணவும், ஒழுங்கான மாற்றத்தை சமூகத்தில் ஏற்படுத்துவதுமே சட்டத்தின் முக்கிய தேவையும் பணியும் ஆகும்.
# சட்டவியல்

## சட்டவியலின் கருப்பொருள்

### நீதி (Justice)

நாட்டின் முக்கிய பணிகளில் ஒன்று நீதி நிர்வாகமாகும். சட்டம் நீதிக்கான ஒரு கருவியாகும். எந்த ஒரு நவீன நாட்டிலும் அதன் நீதிப் பணிகளுக்கான வழிகாட்டலுக்கு அதிகாரப்படுத்தப்பட்ட விதிமுறைகள் காணப்படுகிறது. சட்டத்தின் படியே நீதி வழங்கப்படுகிறது என்பதனால் நீதிமன்றங்களே (court of justice) சட்டமன்றங்களாகவும் (court of law) உள்ளன. சட்டத்தின் இயல்போடு நீதி நிர்வாக பயன்பாட்டில் நீதி, அற நீதி (Natural or Moral Justice) என்றும் சட்ட நீதி (Legal Justice) என்றும் பிரிக்கப்படுகிறது. சட்ட நீதி நாட்டின் நேர்மறை விதிகளினால் வழங்கப்படும் நீதியைக் குறிக்கும் மற்றும் நீதி அறநெறியின் படி வழங்கப்படுகிறதோ அப்போது அற நீதி எழுகிறது. இந்த இரண்டில், சட்ட நீதியே அற நீதியைவிட மேம்பட்டதாகும்.
# சட்டவியல்

## சட்டவியலின் கருப்பொருள்

### நாடு (The State)

சட்டம் என்ற எண்ணத்தின் ஒரு முனை நீதியோசனையுடனும் மறுமுனை நாட்டின் அமைப்பு முறையுடனும் இணைக்கப்பட்டுள்ளது. ஆகையால், சட்ட இயல்பின் பகுப்பாய்வில் கண்டிப்பாக நாட்டின் ஒழுங்கமைப்பின் மீதான ஆராய்தல் உட்படுகிறது. "நாடு" என்று அறியப்படும் ஓர் அமைப்பில் சட்டத்தின் பங்கு எந்த ஒரு நவீன சமூகத்திலும் முன்னதாகவே நிர்ணயம் செய்யப்பட்டு இருக்கிறது. நாடு என்பதை சரியாக வரையறுத்துக் கூறுவது கடினமான ஒன்றாகும்.  
ஹோல்லாண்ட் "ஒரு வாழ்விடமாக ஏராளமான மனித இனத்தவரால் பொதுவாக ஏற்றுக்கொள்ளப்பட்ட ஓர் ஆட்சிநிலம்" என வரையறை செய்கிறார்.
பின்வருபவைகளே ஒரு நாட்டில் உட்படுவதாகும்.  
** ஓர் ஆட்சிநிலம் : **
பூமியின் ஏதேனும் ஒரு நிலப்பகுதியின் கட்டுப்பாடு ஒரு நாட்டிற்கு தேவையாகும். சால்மண்டின் கூற்றின்படி நவீன காலத்தில் ஆட்சிநிலமின்றி ஒரு நாடு அமைவது அரிதாகும் என்பதனால் ஆட்சிநிலத்தை நாட்டின் முக்கிய கூறாக கருத வேண்டாம்.  
**பெரும் ஜனத்தொகை :**
ஒரு பகுதி நாடு என அழைக்கப்பட வேண்டுமானால் அங்கு ஒரு பெரும் ஜனத்தொகை காணப்படவேண்டும்.  
** நிலையான கட்டமைப்பு :**
நாடோன்றுக்கு கண்டிப்பாக நிலையான கட்டமைப்பு வேண்டியதாகும். ஜனங்களின் செயல்பாட்டை ஒருமைப்படுத்தவும், அவர்கள் நடைமுறைப்படுத்துவதை மையப்படுத்துவதற்கும் இது முக்கியமாகும்.  
**ஓர் அரசு :**
நடப்பிலாக்கவும், கட்டுப்படுத்தவும், நாட்டின் எந்த ஒரு பணியையும் ஆற்றவும் நாட்டின் அதிகாரப்படுத்தப்பட்ட அமைப்பே ஓர் அரசு என அழைக்கப்படுகிறது. சட்டமியற்றகம், ஆட்சியகம் மற்றும் நீதியகம் ஆகியனவே நாட்டின் செயல்பாட்டின் முக்கிய கிளைகளாகும்.
# சட்டவியல்

## சட்டத்திற்கான மூலாதாரம் (Sources of Law)

சட்டத்திற்கான மூலாதாரங்கள் சட்டபூர்வ மூலாதாரம் அல்லது வரலாற்று மூலாதாரம் என வகைப்படுத்தப்படுகிறது. சட்டபூர்வ மூலாதாரங்கள் அதிகாரபூர்வமானதும், வரலாற்றிய மூலாதாரங்கள் அதிகாரபூர்வமற்றதும் ஆகும். அதேபோன்று சட்டவியலில் நம்முடைய கவணம சட்டபூர்வ மூலாதாரங்களிடமே இருக்கிறது. சால்மண்ட் (Salmond) "நீதியகத்தால் அங்கிகரிக்கப்பட்டு நிச்சயிக்கப்படும் எந்தவொரு சங்கதியும், சட்டத்தின் தாக்கத்தைப் பெற்றதாக ஏற்றுக்கொள்ளப்படும் எந்த ஒரு விதிமுறையும்" சட்டத்தின் ஒரு மூலாதாரம் என வரையறுக்கிறார்.
# சட்டவியல்

## சட்டத்திற்கான மூலாதாரம் (Sources of Law)

### மரபு (Custom)

மரபு முக்கிய சட்டாதாரம் ஆகும். இது ஜனங்களால் சீராக தாமாகவே செயல்படுவதற்காக கடைபிடிக்கப்படும் விதிமுறைகளாகும். தலைமுறையினருக்காக சமுதாயத்தினரால் அங்கிகரிக்கப்பட்டு ஏற்றுக்கொள்ளப்பட்டதாகும் இது. உண்மையான சமூக வாழ்க்கையில் இருந்துள்ள நடத்தைக் கொள்கையாகும் இது. மரபியம் எல்லாச் சட்டத்திற்கும் பழமையான ஆதாரமாகும். பழங்கால இந்து சட்டத்தில் திருமணம் தொடர்பாக இருந்து வந்த ஒரு மரபாகும் "சப்தபதி" (ஏழுவகை உறுதியெடுப்பு). சப்தபதி என்ற சடங்கு நிறைவேறுவதின் பொறுத்தே திருமணம் செல்லும் என உறுதி செய்யப்படுகிறது.
# சட்டவியல்

## சட்டத்திற்கான மூலாதாரம் (Sources of Law)

### சட்டமியற்றம் (legislation)

ஆங்கில வார்த்தையான லெஜிஸ்லேஷன் (legislation) எந்த சட்ட ஆதாரம் ஒரு தகுதியான அதிகார அமைப்பினால் சட்ட விதிமுறைகளின் அறிவிப்பாகிறதோ அது எனப் பொருள்படும். இந்த வார்த்தை அணைத்துவிதமான சட்ட உருவாக்கத்தையும் உட்படுத்துவதற்கு பரந்த நோக்கில் சில நேரங்களில் பயன்படுத்தப்படுகிறது. அதாவது சட்டமாக்கம் எனும் பொருளில். சட்டமியற்றகத்தினாலோ அல்லது நீதியகத்தினாலோ எதுவாயினும் எந்தவொரு சட்ட உருவாக்கமும் சட்டமாக்கம் ஆகிறது. இது நேரடியானதாகவோ மறைமுகமானதாகவோ இருக்கிறது. மறைமுக சட்டமாக்கம் சட்ட உருவாக்கத்திற்கானதாக அல்லாமல் மற்றைய பரிமாற்றத்தில் மறைமுகமாக தோன்றுவதாகும். சட்டமியற்றகத்தினால் ஆன நியமம் நேரடி சட்டமாக்கம் ஆகும், மற்றும் நீதியக தீர்மானங்கள் மறைமுக சட்டமாக்கம் ஆகும். ஆனால் சட்டத்தின் கடுத்த நோக்கில் இந்த லெஜிஸ்லேஷன் (legislation) என்ற வார்த்தை சட்டமியற்றம் என்றே புரிந்துகொள்ளப்படுகிறது. சட்டமியற்றம் என்றால் சட்ட உருவாக்கத்திற்குகான சட்டமியற்றத்தின் எந்தவொரு செயல்பாடும் ஆகும். சட்டமியற்றம் உச்சநிலையானதோ அல்லது துணைநிலையானதாகவோ இருக்கலாம். சட்டமியற்றத்தை ஆதாரமாகக் கொண்ட சட்டங்களை மிகச் சரியாக இயற்றப்பட்ட விதி (enacted law) அல்லது எழுத்துருச் சட்டம் என அழைக்கலாம். மற்றும் மற்ற அணைத்து சட்டங்களும் இயற்றப்படா விதி அல்லது பொதுச் சட்டம் ஆகும்.
# சட்டவியல்

## சட்டத்திற்கான மூலாதாரம் (Sources of Law)

### முன்தீர்ப்பியநெறி (precedent)

முன்தீர்ப்பியநெறி (Stare decisis or precedent) என்றால் முந்தைய தீர்ப்பாகும். ஒரு நீதியக தீர்மானமான இதனில் கொள்கைகள் காணப்படும். முன்தீர்ப்பியநெறி ஆங்கில சட்டத்தில் மிகப்பெரிய முக்கியத்துவத்தை பெறுகிறது. இந்திய அரசியல் அமைப்பின் உறுப்பு 141-ன் படி உச்சநீதிமன்றத்தின் முன்தீர்ப்பியநெறி இயற்றப்பட்ட சட்டத்தின் தாக்கத்தை பெற்ற சட்டமாகும் எனக் கூறுகிறது.
# சட்டவியல்

## சட்டத்தின் வகைப்பாடுகள் (Classification of Law)

காலக் காலங்களில் சட்டம் வகைப்படுத்தப்பட்டு வந்துள்ளது. ரோமானிய சட்டவியலாளர்கள் சட்டத்தை வகைப்படுத்த முயற்சி செய்துள்ளனர். இந்து சட்டத்தை ஏற்படுத்தி தந்தவர்கள் சட்டத்தை (வியவகார) பதினெட்டு தலைப்புகளாக தந்துள்ளனர். அவர்கள் உரிமையியல் சட்டத்திற்கும் (civil law) குற்றவியல் சட்டத்திற்கும் (criminal law) இடையான வேறுபாட்டை உருவாக்கியுள்ளனர், மேலும் அவர்கள் குற்றவியல் சட்டத்தை வேறுப்பலத் தலைப்புகளின் கீழ் வகைப்படுத்தியுள்ளர். சட்டத்தைப் பற்றிய எந்தவொரு வகைப்பாடும் நிரந்தரமானதாக இருப்பதில்லை. ஒவ்வொரு வகைப்பாட்டிலும் சட்டம் வகைப்படுத்தப்பட்ட காலத்தில் அந்தச் சட்டம் எப்படி இருந்தது என்பதை பொருத்து அமைந்திருந்தது. மாறுபட்ட இடங்களிலும் காலங்களிலும் ஜனங்களின் தேவைக்கேற்ப சட்டத்தை கடைப்பிடிப்பதிலும் மாற்றங்கள் ஏற்பட்டுக்கொண்டு இருக்கிறது. ஆகையால், சட்டத்தின் இயல்பும் அதன் வடிவமைப்பும் தொடர்ந்து மாற்றத்திற்கு உள்ளாகிக் கொண்டிருக்கிறது. இதன் விளைவாக புதிய வகைப்படுத்தல்களும் தேவைப்படுகிறது. ஒரு குறிப்பிட்ட சமுதாயத்தில் பயன்படுத்தப்படும் வகைப்பாடு மற்றொரு சமுதாயத்தில் பயன்படுத்தப்பட வேண்டும் என்பதில்லை. சட்டங்களை வேறுபடுத்திக் காட்டுவது தேளிவுடையதாக இருக்கும் என்பதில்லை.
# சட்டவியல்

## சட்டத்தின் வகைப்பாடுகள் (Classification of Law)

### தேசங்களுக்கிடையான சட்டம் மற்றும் நாட்டு சட்டம்

சட்டம் அதன் பரந்த பார்வையில் இரண்டு வகைகளாக பிரிக்கப்படலாம்: தேசங்களுக்கிடையான சட்டம் (International law) என்றும் நாட்டு சட்டம் (municipal law) என்றும்.  
***தேசங்களுக்கிடையான சட்டம்***  
எத்தகைய தேசங்களுக்கிடையான நேறியை கோரும் போதும் அதற்கு எதிராக எழும் எதிப்புகளை தேசங்களுக்கிடையான சட்டம் என்று அழைக்கலாம். இது இப்போது ஒரு சட்டமாக மட்டும் அல்லாது, சட்டத்தின் மிக முக்கிய கிளையாகவும் அங்கிகரிக்கப்பட்டுள்ளது. தேசங்களுக்கிடையான சட்டம் இரண்டு வகையாகப் பிரிக்கப்படுகிறது: தேசங்களுக்கிடையான பொதுவுடமை சட்டம் (public international law) மற்றும் தேசங்களுக்கிடையான தனியார் சட்டம் (private international law). தேசங்களுக்கிடையான பொதுவுடமை சட்டம் என்பது நாடுகள் தம்மிலான தொடர்புகள் நடனத்தை ஆகியன உட்படுத்திய விதிமுறைகளின் கூறு ஆகும். தேசங்களுக்கிடையான தனியார் சட்டம் என்பதில் நாம் புரிந்துகொள்ள வேண்டியது வெளிநாட்டு மூலங்கள் காணப்படும் வழக்குகள் எத்தகைய விதிமுறைகள் மற்றும் கோட்பாடுகளின் படி தீர்மானிக்கப்பட வேண்டும் என்பது ஆகும். நுணூக்கமான பார்வையில் தேசங்களுக்கிடையான தனியார் சட்டம் என்பது தவறாகும். தேசங்களுக்கிடையான என்ற சொல் தவறுதலாக இதற்கு நல்கப்பட்டுள்ளது, தேசங்களுக்கிடையான சட்டத்திற்கான எந்தவொரு ஒரு குணத்தையும் பெற்றிருக்கவில்லை. தேசங்களுக்கிடையான தனியார் சட்டம் தனிநபர்களிடம் மட்டுமே பயன்படுத்த முடியும் நாட்டிற்கு பொருந்தாது. தேசங்களுக்கிடையான தனியார் சட்டத்தை நடப்பிலாக்குவது நாட்டுடமை நீதிமன்றங்கள் (municipal courts) ஆகும்
# சட்டவியல்

## மேலும் வாசிக்க

-
- Cotterrell, R. (1995). *Law's Community: Legal Theory in Sociological Perspective*. Oxford: ஒக்ஸ்போர்ட் பல்கலைக்கழகப் பதிப்பகம்.
- Cotterrell, R. (2003). *The Politics of Jurisprudence: A Critical Introduction to Legal Philosophy*, 2nd ed. Oxford: ஒக்ஸ்போர்ட் பல்கலைக்கழகப் பதிப்பகம்.
- Freeman, M.D.A. (2008). *Lloyd's Introduction to Jurisprudence*. 8th ed. London: Sweet and Maxwell.
- Fruehwald, Edwin Scott, *Law and Human Behavior: A Study in Behavioral Biology, Neuroscience, and the Law* (Vandeplas 2011).
-
- Hartzler, H. Richard (1976). *Justice, Legal Systems, and Social Structure*. Port Washington, NY: Kennikat Press.
-
- Hutchinson, Allan C., ed. (1989). *Critical Legal Studies*. Totowa, NJ: Rowman & Littlefield.
- Kempin, Jr., Frederick G. (1963). *Legal History: Law and Social Change*. Englewood Cliffs, NJ: Prentice-Hall.
- Llewellyn, Karl N. (1986). *Karl N. Llewellyn on Legal Realism*. Birmingham, AL: Legal Classics Library. (Contains penetrating classic "The Bramble Bush" on nature of law).
- Murphy, Cornelius F. (1977). *Introduction to Law, Legal Process, and Procedure*. St. Paul, MN: West Publishing.
- Rawls, John (1999). *A Theory of Justice*, revised ed. Cambridge: Harvard University Press. (Philosophical treatment of justice).
- Wacks, Raymond (2009). *Understanding Jurisprudence: An Introduction to Legal Theory* ஒக்ஸ்போர்ட் பல்கலைக்கழகப் பதிப்பகம்.
- Washington, Ellis (2002). *The Inseparability of Law and Morality: Essays on Law, Race, Politics and Religion* University Press of America.
- Washington, Ellis (2013). *The Progressive Revolution, 2007-08 Writings-Vol. 1; 2009 Writings-Vol. 2, Liberal Fascism through the Ages* University Press of America.
- Zinn, Howard (1990). *Declarations of Independence: Cross-Examining American Ideology.* New York: Harper Collins Publishers.
- Zippelius, Reinhold (2011). *Rechtsphilosophie*, 6th ed. Munich: C.H. Beck.
- Heinze, Eric, *The Concept of Injustice* (Routledge, 2013)
# பென்சால்டிகைடு

**பென்சால்டிகைடு** (*Benzaldehyde*) என்பது C<sub>6</sub>H<sub>5</sub>CHO என்ற மூலக்கூறு வாய்ப்பாடு கொண்ட கரிமச் சேர்மமாகும். இச்சேர்மத்தில் ஒரு பென்சீன் வளையமும் பிரதியீடு செய்யப்பட்ட ஒரு பார்மைல் தொகுதியும் உள்ளன. மிகவும் எளிய நறுமண ஆல்டிகைடான இது தொழில்துறையில் அதிகளவில் பயன்படுகிறது. இந்த நிறமற்ற திரவம் இனிமையான பாதாம் நறுமணம் வீசும் பண்பைக் கொண்டுள்ளது. ஆனால் உண்மையில், கசப்பான பாதாம் எண்ணெயின் முதன்மைப் பகுதிப் பொருளாக பென்சால்டிகைடு உள்ளது. மற்றும் பாதாம் தவிர பிற இயற்கை ஆதாரங்கள் பலவற்றிலிருந்தும் இதைப் பிரித்தெடுக்க முடியும் . முதன் முதலில் 1803 ஆம் ஆண்டில் பிரான்சு மருந்தாளர் மார்ட்ரெசு என்பவர் கசப்பு வாதுமை எண்ணெயிலிருந்து பென்சால்டிகைடை பிரித்தெடுத்தார். பின்னர் 1832 ஆம் ஆண்டில் செருமனி வேதியியலாளர் பிரைடுரிச் வோலர் மற்றும் ஜஸ்டஸ் வோன் லைபிக் இருவரும் பென்சால்டிகைடை தொகுப்பு முறையில் தயாரித்தனர் .
# பென்சால்டிகைடு

## தயாரிப்பு

பென்சால்டிகைடு பல்வேறு செயல்முறைகள் மூலமாகப் பெறப்பட்டது. 1980 களில், சப்பான், ஐரோப்பா மற்றும் வட அமெரிக்கா நாடுகளில் 18 மில்லியன் பென்சால்டிகைடு உற்பத்தி செய்யப்பட்டதாக மதிப்பிடப்படுகிறது. இதேயளவு உற்பத்தி தொடர்ந்து நடைபெறுவதாக ஊகிக்கவும் முடிகிறது. தற்போது திரவநிலையில் டொலுவினை குளோரினேற்றம் மற்றும் ஆக்சிசனேற்றம் செய்து பென்சால்டிகைடு தயாரிப்பதே பிரதான வழிமுறையாக உள்ளது. இதுதவிர பென்சைல் ஆல்ககாலை பகுதியாக ஆக்சிசனேற்றம் செய்தல், பென்சைல் குளோரைடை காரத்தின் முன்னிலையில் நீராற்பகுத்தல் மற்றும் பென்சீனை கார்பனைலாக்கம் செய்தல் போன்ற ஏராளமான புதிய வழிமுறைகளும் கண்டறியப் பட்டுள்ளன.  
சின்னமன் எண்ணெயிலிருந்து பெறப்பட்ட சின்னமால்டிகைடை தொகுத்து தொகுப்பு முறையில் பென்சால்டிகைடு தயாரிக்கலாம். இதற்காக சின்னமன் எண்ணெயை நீரியிய அல்லது மதுசாரக் கரைசலின் முன்னிலையில் 90 பாகை செல்சியஸ் முதல் 150 பாகை செல்சியஸ் வரையிலான வெப்பநிலையில் சோடியம் காபனேற்று அல்லது சோடியம் பைகார்பனேட்டு சேர்த்து 5 முதல் 80 மணி நேரம் மீள்காய்ச்சி வடித்தலுக்கும் அதைத் தொடர்ந்து காய்ச்சி வடித்தலுக்கும் உட்படுத்தப்படுகிறது. இவ்வினையில் அசிட்டால்டிகைடும் உருவாகிறது.
# பென்சால்டிகைடு

## தோற்றம்

பாதாம் கொட்டைகள், ஆப்ரிகாட் பழங்கள், ஆப்பிள்கள் மற்றும் செர்ரி விதைகளில் கணிசமான அளவு அமைக்டாலின் உள்ளது. அமைக்டாலின் என்ற இந்த கிளைக்கோசைட் வினையூக்கிகளான நொதிகளின் முன்னிலையில் பென்சால்டிகைடு, ஐதரசன் சயனைடு மற்றும் இரண்டு மூலக்கூறு குளுக்கோசு என்பவைகளாக சிதைகிறது.  
ஆயிஸ்டர் காளானின் நறுமணத்திற்கும் பென்சால்டிகைடு காரணமாகிறது.
# பென்சால்டிகைடு

## வேதி வினைகள்

பென்சால்டிகைடு ஆக்சிசனேற்றத்தின் போது மணமற்ற பென்சாயிக் அமிலமாக மாற்றமடைகிறது. ஆய்வக மாதிரிகளில் பென்சாயிக் அமிலம் பொதுவான அசுத்தமாக காணப்படுகிறது. பென்சால்டிகைடை ஐதரசனேற்றம் செய்து பென்சைல் ஆல்ககால் தயாரிக்க இயலும். நீரற்ற சோடியம் அசிட்டேட் மற்றும் புளியநீரிலி உடன் வினைபுரிந்து சின்னமிக் அமிலத்தைத்தருகிறது. வினையூக்கி பொட்டாசியம் சயனைடு முன்னிலையில் பென்சாயின் ஆக ஒடுக்கமடைகிறது. அடர்த்தியான காரத்துடனான கன்னிசாரோ வினை யின் போது விகிதாச்சாரமற்று ஒரு மூலக்கூறு தொடர்புள்ள ஆல்ககாலாக ஒடுக்கமும் அதேநேரத்தில் மறு மூலக்கூறு பென்சோயேட் ஆக ஆக்சிசனேற்றமும் அடைகிறது.
# பென்சால்டிகைடு

## பயன்கள்

பென்சால்டிகைடு பொதுவாக பாதாம் நறுமணத்திற்காக பயன்படுத்தப் படுகிறது.மருந்துவகைப் பொருட்கள் முதல் நெகிழி சேர்க்கைப் பொருட்கள் வரையான கரிமசேர்மங்களை தயாரிப்பில் பென்சால்டிகைடு முன்னோடியாகத் திகழ்கிறது. டைமெத்தில் அனிலினுடன் சேர்ந்து பென்சால்டிகைடு அனிலின் சாயம் மாலகைட் பச்சையைத் தருகிறது. மேலும் அக்ரிடின் சாயங்கள் தயாரிப்பில் முன்னோடியாகவும் நிற்கிறது. ஆல்டால் குறுக்கத்தின் வழியாக சின்னமால்டிகைடு மற்றும் ஸ்டைரின் போன்ற வழிப்பொருட்களைத் தருகிறது. பென்சால்டிகைடில் இருந்துதான் மாண்டலிக் அமிலம்தயாரிக்க உதவும் தொகுப்புவினை துவங்குகிறது.  
முதலில் பென்சால்டிகைடுடன் ஐதரோசயனிக் அமிலம் சேர்க்கப்படுகிறது. அதேநேரத்தில் விளைபொருளான நைட்ரைல் நீராற்பகுத்தல் வினைக்கு உட்பட்டு மாண்டலிக் அமிலமாக மாற்றமடைகிறது. (இச்சோதனை விளைபொருட்களான இரண்டு ஆடிமாறியன்களில் ஒன்றை மட்டும் சித்தரிக்கிறது).  
பென்சால்டிகைடு மற்றும் N எப்டால்டிகைடு இரண்டும் வெண்பனி மீளப்பளிங்காதலைத் தடுக்கின்றன இதனால் ஆழ்ந்த உறைபனி அடுக்குகள் தோன்றுவதும் தடுக்கப்படுகிறது என்று பனியாற்றியியல்அறிஞர்களான லாசேப்பல் மற்றும் ஸ்டில்மேன் இருவரும் 1966 ஆம் ஆண்டில் பதிவு செய்துள்ளனர். ஆழ்ந்த உறைபனி அடுக்குகளால் உருவாகும் நிலையற்ற பனிப் பாறைச்சரிவுகளைத் தடுக்க இப்பதிவு உதவலாம். எனினும் இத்தகைய வேதிப்பொருட்கள் பரவலாகப் பயன்படுத்தப் படுவதில்லை, ஏனெனில் அவை தாவரங்களையும் தண்ணீர் வழங்கலையும் சேதப்படுத்துகின்றன.
# பென்சால்டிகைடு

## முன் பாதுகாப்பு

பென்சால்டிகைடு ஒரு அபாயகரமான வேதிப்பொருள் என அமெரிக்கா சுற்றுச்சூழல் பாதுகாப்பு முகமை வகைப் படுத்தியுள்ளது.  
உணவு, ஒப்பனை, மருந்துகள், மற்றும் சோப்பு போன்றவற்றில் சுவைக்காகவும் வாசனைக்காகவும் பயன்படுத்தப்படும் பென்சால்டிகைடு பொதுவாக பாதுகாப்பானதாக கருதப்படுகிறது என்று அமெரிக்க உணவு மற்றும் மருந்து நிர்வாகம் தெரிவித்துள்ளது.
# பென்சால்டிகைடு

## வெளிப்புற இணைப்புகள்

-
-
- Benzaldehyde description at ChemicalLand21.com
# அர்வல் மாவட்டம்

**அர்வல் மாவட்டம்** பீகாரின் 38 மாவட்டங்களில் ஒன்று. இது தலித்துகளுக்கு ஒதுக்கப்பட்டுள்ளது. இதன் தலைமையகத்தை அர்வல் என்னும் நகரத்தில் நிறுவியுள்ளனர்.
# அர்வல் மாவட்டம்

## ஆட்சிப் பிரிவுகள்

இந்த மாவட்டம் மகத் கோட்டத்திற்கு உட்பட்டது. இது அர்வர் சதார் என்ற உட்பிரிவைக் கொண்டது. இதை ஐந்து வட்டங்களாகப் பிரித்துள்ளனர். அவை: அர்வல், கர்பி, கலேர், குர்த்தா, சூர்யபூர் வன்ஷி
# அர்வல் மாவட்டம்

## மக்கள் தொகை

2011-ஆம் ஆண்டின் கணக்கெடுப்பின்படி, 699,563 மக்கள் வாழ்கின்றனர்.மக்கள் தொகை அடிப்படையில், இந்தியாவின் 640 மாவட்டங்களில் 502-வது இடத்தில் உள்ளது. இங்கு சதுர கிலோமீட்டர் பரப்பளவில் 1099 பேர் வாழ்கின்றனர்.
# அர்வல் மாவட்டம்

## இணைப்புகள்

- அர்வல் மாவட்டத்தைப் பற்றி
- மாவட்டத்தின் அதிகாரப்பூர்வ இணையதளம்
# செ. நெ. தெய்வநாயகம்

**செ. நெ. தெய்வநாயகம்** (நவம்பர் 15,1942-நவம்பர் 19, 2012) ஒரு மருத்துவ அறிஞராகவும் சித்த மருத்துவத்தில் தேர்ந்தவராகவும் பொதுநல விரும்பியாகவும் தமிழ்த் தேசியவாதியாகவும் விளங்கியவர். இவருடைய பாட்டனார் சி.டி.நாயகம் என்பவர் பெரியார்
ஈ. வெ. இராமசாமி நடத்திய இந்தித்திணிப்பு எதிர்ப்புப் போராட்டத்தில் முன்னணியில் இருந்தவர் என்பது குறிப்பிடத்தக்கது.
# செ. நெ. தெய்வநாயகம்

## பிறப்பும் படிப்பும்

இவருடைய தந்தை செ. நெ. நாயகம், தாயார் ஞானம் நாயகம் ஆவர். இவருடைய முன்னோர்கள் நடத்திய பள்ளியில் தாய்மொழித் தமிழில் கல்வி பயின்றார். பின்னர் சென்னை மருத்துவக் கல்லூரியில் மருத்துவப் படிப்பைப் படித்தார். 1965 இல் மருத்துவப் பட்டம் பெற்றார். அப்போது உடற் கூற்றியல், உடல் இயங்கியல் நுண்ணுயிரியல் போன்ற துறைகளில் பல பதக்கங்களையும் விருதுகளையும் பெற்றார். தமிழ் நாட்டின் மூன்றாவது சிறந்த மருத்துவ மாணவர் என்னும் சிறப்பையும் பெற்றார். உயர் மருத்துவக் கல்வி பெறுவதற்கு சுகாட்டுலாந்து சென்று பயிற்சிப் பெற்றார். பின்னர் எடின்பரோ ராயல் மருத்துவக் கல்லூரியில் சேர்ந்து நுரையீரல், காச நோய்க்கான பிரிவில் எம்.ஆர்.சி .பி. பட்டம் பெற்றார். அதே கல்லூரியில் எப்.ஆர்.சி.பி. பட்டமும் பெற்றார். பின்னர் பிரிட்டிசு மருத்துவ ஆராய்ச்சிக் கழகத்தில் சேர்ந்து நுரையீரல் நோய் ஆய்வில் ஈடுபட்டார்.
# செ. நெ. தெய்வநாயகம்

## மருத்துவப் பணி

மருத்துவர் தெய்வநாயகம் சென்னை மருத்துவக் கல்லூரியில் உதவிப் பேராசிரியாகப் பணி புரிந்தார். 1981 ஆம் ஆண்டில் சென்னை மருத்துவக் கல்லூரியில் நெஞ்சகநோய்த் துறையை உருவாக்கினார். தென்னிந்தியாவிலேயே முதன் முதலில் ஏற்படுத்தப்பட்ட துறையாக விளங்கியது இது என்பது குறிப்பிடத்தக்கது. இவர் ஆராய்ச்சி செய்ததன் விளைவாகக் கண்ட முடிவுகள் பல நோய்களுக்குத் தீர்வுகளாக அமைந்தன. பல முன்னணி மருத்துவ இதழ்களிலும் நூல்களிலும் இவருடைய ஆய்வுகள் வெளியாயின. 1986 முதல் 1990 வரை 'லங் இந்தியா' என்னும் மருத்துவ இதழின் ஆசிரியராக இருந்தார். மருத்துவக் கல்லூரிகளிலும் மருத்துவக் கழகங்களிலும் சிறப்புச் சொற்பொழிவுகள் செய்தார். 1989 இல் இராமச்சந்திரா மருத்துவக் கல்லூரியின் முதல்வர் பதவியை ஏற்று 3 ஆண்டுகள் அப்பதவியில் இருந்து பல மாற்றங்களைச் செய்து அக்கல்லூரியை உயர்நிலைக்குக் கொண்டுவந்தார். மாணவர்களிடையே இருந்த ராக்கிங் என்னும் கேலிவதைப் பழக்கம் அவர் மேற்கொண்ட கடும் நடவடிக்கையால் முற்றிலும் ஒழிக்கப்பட்டது.
# செ. நெ. தெய்வநாயகம்

## சித்த மருத்துவப் பணி

தாம்பரம் நெஞ்சக நோய் மருத்துவமனையின் தலைவர் பதவியைத் தெய்வநாயகம் ஏற்றுக் கொண்டார். சித்த மருத்துவ முறைகள் மூலமாக தேய்வு நோய்க்கு 'ரான் தெரபி' என்னும் பண்டுவத்தைக் கண்டுபிடித்து உலகுக்கு அறிமுகம் செய்தார். தர்பன் நகரில் நடந்த உலகளாவிய மாநாட்டில் சித்த மருத்துவத்தின் சிறப்புகளை எடுத்துரைத்தார். 1999 நவம்பரில் உலக வைப்பகத்தின் அப்போதைய துணைத் தலைவர் மைகோ நிசிமுசு என்னும் பெண்மணி தேய்வு நோய்த் தீர்வுக்கு மருத்துவர் தெய்வ நாயகம் ஆற்றியப் பணியைப் பாராட்டினார் என்பது குறிப்பிடத்தக்கது. தேசிய சித்த மருத்துவ நிறுவனம் சென்னையில் உள்ள தாம்பரத்தில் உருவாக உறுதுணையாக இருந்தார்.
# செ. நெ. தெய்வநாயகம்

## இந்திய நலவாழ்வு நல்லறம்

தமிழ் நாட்டு அரசின் மருத்துவப் பணியிலிருந்து ஒய்வு பெற்ற பின் இந்திய நலவாழ்வு நல்லறம் என்னும் தொண்டு நிறுவனத்தைத் தொடங்கினார். சித்த, ஆங்கில மருத்துவக் கூட்டு மருத்துவ முறையைத் தெய்வநாயகம் தொடங்கினார்.20000 க்கும் மேற்பட்ட நோயாளிகள் இம்மருத்துவ முறையால் பயன் அடைந்தார்கள். இங்கு தேய்வு நோய், நெஞ்சக நோய், சிறுநீரக நோய் ஆகியவற்றுக்குச் சிகிச்சை அளிக்கப்பட்டது. வானொலி, தொலைக்காட்சிகள், இதழ்கள் ஆகியவற்றின் மூலமாக சித்த மருத்துவத்தின் பெருமைகளை எடுத்து இயம்பினார்.
# செ. நெ. தெய்வநாயகம்

## கல்விப் பணி

கல்விப் பணி அறக்கட்டளை சார்பாக சென்னையில் 3 பள்ளிகள் குலசேகரப் பட்டினத்தில் 2 பெண்கள் பள்ளி, பெண்கள் ஆசிரியர் பயிற்சிப் பள்ளி, சிறார் இல்லம் இயங்கி வருகின்றன. இவ்வறக்கட்டளையின் தலைவராக 10 ஆண்டுகள் இருந்தார்.
# செ. நெ. தெய்வநாயகம்

## அணு உலை எதிர்ப்பு

1986 இல் பிப்பிரவரித் திங்களில் அணு உலையினாலும் அணுக்கதிர் வீச்சாலும் விளையக்கூடிய இடர்களை அறிவியல் அடிப்படையில் மக்களிடையே பரப்புவது என்று மருத்துவர் தெய்வநாயகமும் பிற நல்லறிஞர்களும் முடிவு செய்து அவ்வாறே தமிழ் நாடு முழுவதும் பயணம் செய்து பரப்புரை ஆற்றினர். அதே ஆண்டில் ஏப்பிரல் திங்களில் சோவியத்து யூனியன் செர்னோபில் அணு உலை விபத்து ஏற்பட்டு பலர் மாண்டதும் உலகளவில் அதிர்வலைகள் ஏற்பட்டதும் குறிப்பிடத்தக்கது. மேலும் மரபணு மாற்றுப் பயிர் எதிர்ப்பு, புகையிலை எதிர்ப்பு, மது ஒழிப்பு எனப் பல குமுகச் சிக்கல்களையும் எதிர்த்துக் குரல் கொடுத்தார். உலகத் தமிழர் பேரமைப்பு என்னும் இயக்கத்திலும் தம்மை ஈடுபடுத்திக் கொண்டார்.
# இலங்கைத் துடுப்பாட்ட அணியின் இந்தியச் சுற்றுப்பயணம், 2014

**2014 இலங்கை துடுப்பாட்ட அணியின் இந்திய சுற்றுப்பயணம்** 2014 அக்டோபர் 30 தொடக்கம் நவம்பர் 16வரை இடம்பெறுகின்றது. இச்சுற்றுப் பயணத்தின் போது ஐந்து ஒருநாள் போட்டிகளில் இலங்கை துடுப்பாட்ட அணி பங்குபற்றும்.
# இலங்கைத் துடுப்பாட்ட அணியின் இந்தியச் சுற்றுப்பயணம், 2014

## அணிகள்

| ஒருநாள் |  |
| --- | --- |
| * விராட் கோலி (த)
* வருண் ஆரோன்
* ரவிச்சந்திரன் அசுவின்
* ஷிகர் தவான்
* ரவீந்திர ஜடேஜா
* அமித் மிஷ்ரா
* அக்சார் பட்டேல்
* அஜின்க்யா ரகானே
* சுரேஷ் ரைனா
* அம்பாதி ராயுடு
* ரித்திமான் சாஃகா (விக்)
* முகம்மது சமி
* இஷாந்த் ஷர்மா
* முரளி விஜய்
* உமேஸ் யாதவ் | * அஞ்செலோ மாத்தியூஸ் (த)
* சதுரங்க டி சில்வா
* நிரோசன் டிக்வெல்ல (விக்)
* திலகரத்ன டில்சான்
* லகிரு கமகே
* மகேல ஜயவர்தன
* நுவன் குலசேகர
* குசல் பெரேரா
* திசாரா பெரேரா
* தம்மிக பிரசாத்
* சீக்குகே பிரசன்ன
* அசான் பிரியஞ்சன்
* சுராஜ் ரன்தீவ்
* குமார் சங்கக்கார (விக்)
* உபுல் தரங்க |
# இலங்கைத் துடுப்பாட்ட அணியின் இந்தியச் சுற்றுப்பயணம், 2014

## ஒருநாள் பன்னாட்டுப் போட்டித் தொடர்

### 1வது ஒருநாள் பன்னாட்டுப் போட்டி

---
---
# இலங்கைத் துடுப்பாட்ட அணியின் இந்தியச் சுற்றுப்பயணம், 2014

## ஒருநாள் பன்னாட்டுப் போட்டித் தொடர்

### 2வது ஒருநாள் பன்னாட்டுப் போட்டி

---
---
# இலங்கைத் துடுப்பாட்ட அணியின் இந்தியச் சுற்றுப்பயணம், 2014

## ஒருநாள் பன்னாட்டுப் போட்டித் தொடர்

### 3வது ஒருநாள் பன்னாட்டுப் போட்டி

---
---
# இலங்கைத் துடுப்பாட்ட அணியின் இந்தியச் சுற்றுப்பயணம், 2014

## ஒருநாள் பன்னாட்டுப் போட்டித் தொடர்

### 4வது ஒருநாள் பன்னாட்டுப் போட்டி

---
---
# இலங்கைத் துடுப்பாட்ட அணியின் இந்தியச் சுற்றுப்பயணம், 2014

## புள்ளிவிவரங்கள்

### துடுப்பாட்டம்

;அதி கூடிய ஓட்டங்கள்
| ஷிகர் தவான் | 3 | 283 | 266 | 94.33 | 106.39 | 113 | 1 | 2 | 29 | 5 |  |
| --- | --- | --- | --- | --- | --- | --- | --- | --- | --- | --- | --- |
| ரோகித் சர்மா | 2 | 273 | 173 | 264.00 | 152.60 | 264 | 1 | 0 | 33 | 9 |  |
| அம்பாதி ராயுடு | 4 | 260 | 203 | 63.66 | 94.08 | 121* | 1 | 0 | 16 | 4 |  |
| விராட் கோலி | 5 | 329 | 190 | 82.25 | 100.00 | 139* | 1 | 2 | 26 | 6 |  |
| அஜின்க்யா ரகானே | 4 | 178 | 198 | 44.50 | 89.89 | 111 | 1 | 0 | 25 | 2 | } |
<small>***Last Update: ***</small>
# இலங்கைத் துடுப்பாட்ட அணியின் இந்தியச் சுற்றுப்பயணம், 2014

## புள்ளிவிவரங்கள்

### பந்துவீச்சு

;அதி கூடிய விக்கெட்டுகள்
| அக்ஸர் பட்டேல் | 4 | 10 | 16.90 | 169 | 20.00 | 5.07 | 4/53 | 1 | 0 |  |
| --- | --- | --- | --- | --- | --- | --- | --- | --- | --- | --- |
| உமேஸ் யாதவ் | 2 | 4 | 15.75 | 63 | 24.00 | 3.93 | 2/24 | 0 | 0 |  |
| இஷாந்த் ஷர்மா | 2 | 4 | 23.00 | 92 | 27.00 | 4.77 | 4/34 | 1 | 0 |  |
| சீக்குகே பிரசன்ன | 2 | 3 | 33.33 | 100 | 27.00 | 7.40 | 3/53 | 0 | 0 |  |
| ரவிச்சந்திரன் அசுவின் | 2 | 3 | 33.66 | 101 | 38.00 | 5.31 | 2/49 | 0 | 0 | } |
<small>***கடைசியாக புதுப்பிக்கப்பட்டது: ***</small>
# கிளாரா லூயி மாஸ்

**கிளாரா லூயி மாஸ்** (Clara Louise Masss , ஜூன் 28, 1876 – ஆகஸ்ட் 24, 1901 ) ஒரு அமெரிக்க செவிலியர். இவர் மஞ்சள் காய்ச்சல் நோய்க் கிருமிக்கு எதிரான மருந்து கண்டுபிடிப்பதற்காகத் தன் உயிரையும் தியாகம் செய்த பெண்மணி.
# கிளாரா லூயி மாஸ்

## பிறப்பு

இவர் 1876ம் ஆண்டு ஜூன் மாதம் 28ம் நாள் அமெரிக்காவின் கிழக்கு ஆரஞ்சு நகரில் (நியூ ஜெர்சி) பிறந்தார். சிறு வயதிலிருந்தே மக்கள் சேவையைத் தான் பணியாகச் செய்வேன் என்று உறுதிக் கொண்ட லூயி 1895ம் ஆண்டு நோவார்க் ஜெர்மன் மருத்துவமனையில் செவிலியர் பயற்சி பெற்று பட்டம் பெற்றார். பின், 1898ல் நோவார்க் ஜெர்மனிய மருத்துவ மனையின் செவிலியராக நியமிக்கப்பட்டார்.
# கிளாரா லூயி மாஸ்

## இராணுவ சேவை

1898 ஏப்ரல் மாதம் எசுப்பானிய அமெரிக்கப் போர் நடந்த சமயத்தில் அமெரிக்க இராணுவத்தின் ஒப்பந்தச் செவிலியராக நியமிக்கப்பட்டார். 1898 அக்டோபர் முதல் பிப்ரவரி வரை, புளோரிடா, ஜோர்ஜியா, சான்டிகோ உள்ளிட்ட பல முகாம்களில் பணியாற்றினர். 1899 முதல் 1900 வரை அமெரிக்க ராணுவப் படையில் சிறப்புச் செவிலியராகப் பணியாற்றினர். இராணுவப் பணியின் போது ஒரு சில இராணுவ வீரர்களே அடிப்பட்டனர். பலர், தொற்றுநோய் பாதிக்கப்பட்டவராகவே இருந்தனர். குறிப்பாக, டைபாய்டு, மலேரியா, டெங்கு, மஞ்சள் காய்ச்சல் போன்ற தொற்று நோய்களால் தாக்கப்பட்டவர்களே அதிகமாக காணப்பட்டனர். நோயாளிகளுக்குச் சிகிச்சையளிக்கும் போது லூயி டெங்கு காய்ச்சலால் பாதிக்கப்பட்டு, உடனடியாக அவர் பணியிலிருந்து விடுவிக்கப்பட்டர்.
# கிளாரா லூயி மாஸ்

## மஞ்சள் காய்ச்சல் ஆய்வுகள்

லூயி இரண்டு மாதங்களில் குணமடைந்தார். பின்னர் அமெரிக்க இராணுவ மஞ்சள் காய்ச்சல் ஆணையத்தில் பணி புரிந்த வில்லியம் கார்காஸ் என்பவரால் கியூபாவுக்குப் பணியாற்ற அழைக்கப்பட்டார். கியூபாவை அச்சுறுத்திய மஞ்சள் காய்ச்சலைக் கட்டுப்படுத்த போராடினார் ஆணையத்தின் தலைவர் மேஜர் வால்டர் ரிட். மஞ்சள் காய்ச்சலுக்கான ஆய்வுக் கூட சோதனையைச் செய்ய முடியாமல் மருத்துவர்கள் திணறினர். காரணம், மனிதர்களிடம் மட்டுமே பரவிய இந்த நோய், விலங்குகளைப் பாதிக்கவில்லை. எனவே விலங்குகளைப் பரிசோதனைக்கு ஈடுபடுத்தாமல், மனிதர்களிடமே பரிசோதனை செய்ய வேண்டிய நிலை ஏற்பட்டது. இதனால் அமெரிக்க அரசு பரிசோதனைக்கு உட்படுத்தும் தன்னார்வலர்களுக்கு உதவித் தொகை கொடுக்க முன்வந்தது. மேலும், உடல்நலம் குன்றினால் கூடுதலாக நூறு $ தரப்படும் என்று அறிவித்தது. ஆனால், யாரும்
முன்வரவில்லை. மக்களை நோயிலிருந்து காப்பாற்ற அவரே உடன்பட்டார். "நோய்வாய்ப்பட்டவர்களுக்குச் சிகிச்சையளிக்கும் தான், அந்த நோயே வராமல் தடுக்க முடியம் என்றால், அதற்காக என் உயிரைத் தியாகம் செய்யவும்" தயார் என்றார். 1901ம் ஆண்டு மார்ச் மாதம் மஞ்சள் காய்ச்சலால் பதிக்கப்பட்டவர்களைக் கியூலெக்ஸ் போசியட்டா (Culex fasciata) கொசுக்கள் லூயியை கடிக்க விடப்பட்டது. தொடர்ந்து மூன்று நாட்கள் இவ்வகை கொசுக்கள் கடித்து மஞ்சள் காய்ச்சல் நோய் தொற்றியது. அவரின் உடலில் அதிக நோய் சக்தி காரணமாக விரைவிலேயே குணமடைந்தார்.
# கிளாரா லூயி மாஸ்

## இறப்பு

லூயி மீண்டும் 1901ம் ஆண்டு ஆகஸ்ட் 14ம் நாள் பரிசோதனைக்கு உட்படுத்தப்பட்டார். இம் முறை ஒரு வாரம் நடந்த சோதனையில் ஆகஸ்ட் 18ம் நாள் அவருக்கு மோசமான காய்ச்சல் ஏற்பட்டது. மருத்துவர்கள் போராடியும் பலனளிக்கவில்லை. பின், 1901ம் ஆண்டு ஆகஸ்ட் 24ம் நாள் மஞ்சள் காய்ச்சல் நோய்க்குப் பலியானார். அவர் மறைவுக்குப் பின் 'மனிதர்களை ஆய்வுகளுக்கு உட்படுத்தும் பரிசோதனைகளை' அரசு கைவிட்டது. லூயி ராணுவ மரியாதையுடன் ஹாவானாவில் உள்ள கோலன் கல்லறையில் நல்லடக்கம் செய்யப்பட்டார் .
# கிளாரா லூயி மாஸ்

## தாக்கம்

- 1951 ஆம் ஆண்டு, அவரது ஐம்பதாவது நினைவு ஆண்டையொட்டி கியூபா அரசாங்கம் நினைவுத் தபால் தலை ஒன்றை வெளியிட்டது.
- 1952ஆம் ஆண்டு, ஜூன் 19 அன்று, நிவார்க் ஜெர்மன் மருத்துவமனை என்பதை கிளாரா மாஸ் நினைவு மருத்துவமனை என்று மாற்றப்பட்டது. பின், கிளாரா மாஸ் மருத்துவ மையம் என்று அழைக்கப்பட்டது.
- 1976 ஆம் ஆண்டு, அவரது 100 ஆவது பிறந்த ஆண்டையொட்டி, அமெரிக்கா அரசு நினைவு 13¢ தபால் தலை ஒன்றை வெளியிட்டது.
# தர்பங்கா மாவட்டம்

## ஆட்சிப் பிரிவுகள்

இந்த மாவட்டத்தை மூன்று பிரிவுகளாகப் பிரித்துள்ளனர். அவை. தர்பங்கா சதார், பேனிபூர், பிரவுல்.  
இந்த மாவட்டத்தை 18 மண்டலங்களாகப் பிரித்துள்ளனர். அவை: தர்பங்கா, ஜாலே, சிங்வாரா, கேவ்டி, மனிகச்சி, தார்டி, அலிநகர், பேனிபூர் பஹேரி, பசுஹாம், பகதூர்பூர், ஹனுமன் நகர், ஹாயகாட், பிரவுல், கனஷ்யாம்பூர், கீரத்பூர், கவுஃடா பவுராம், குஷேஷ்வரஸ்தான் மண்டலம், குஷேஷ்வரஸ்தான் கிழக்கு மண்டலம்.
# ஐ. போலவரம்

**ஐ. போலவரம் மண்டலம்**, ஆந்திரப் பிரதேசத்தின் கிழக்கு மாவட்டத்திற்கு உட்பட்ட 66 மண்டலங்களில் ஒன்று.
# ஐ. போலவரம்

## ஆட்சி

இந்த மண்டலத்தின் எண் 51. இது ஆந்திர சட்டமன்றத்திற்கு மும்மிடிவரம் சட்டமன்றத் தொகுதியிலும், இந்திய பாராளுமன்றத்திற்கு அமலாபுரம் மக்களவைத் தொகுதியிலும் உட்படுத்தப்பட்டுள்ளது.
# ஐ. போலவரம்

## ஊர்கள்

இந்த மண்டலத்தில் கீழ்க்காணும் ஊர்கள் உள்ளன.
1. ஜி. வேமவரம்
1. குத்தினதீவி
1. ஐ. போலவரம்
1. கேசனகுர்ரு
1. கொமரகிரி
1. முரமள்ளா
1. பசுவுல்லங்கா
1. பத்த இஞ்சரம்
1. டி. கொத்தபள்ளி
1. தில்லக்குப்பா
1. எதுருலங்கா
# மும்மிடிவரம்

**மும்மிடிவரம் மண்டலம்**, ஆந்திரப் பிரதேசத்தின் கிழக்கு கோதாவரி மாவட்டத்திற்கு உட்பட்ட 66 மண்டலங்களில் ஒன்று.
# மும்மிடிவரம்

## ஆட்சி

இந்த மண்டலத்தின் எண் 50. இது ஆந்திர சட்டமன்றத்திற்கு மும்மிடிவரம் சட்டமன்றத் தொகுதியிலும், இந்திய பாராளுமன்றத்திற்கு அமலாபுரம் மக்களவைத் தொகுதியிலும் உட்படுத்தப்பட்டுள்ளது.
# மும்மிடிவரம்

## ஊர்கள்

இந்த மண்டலத்தில் கீழ்க்காணும் ஊர்கள் உள்ளன.
1. அயினாபுரம்
1. அனந்தவரம்
1. அன்னம்பள்ளி
1. செய்யேரு குன்னபள்ளி
1. காடிலங்கா
1. கமினி
1. கொமானபள்ளி
1. கொத்தலங்கா
1. கிராப்ப சிந்தலபூடு
1. மும்மிடிவரம்
1. தாணேலங்கா
# உடத்தலவின்ன மடிகே

**உடத்தலவின்ன மடிகே** (Uda Talawinnamadige) என்பது இலங்கையின் மத்திய மாகாணத்திலுள்ள கண்டி மாவட்டத்தில் உடத்தலவின்னையின் எல்லையில் அமைந்துள்ள ஒரு சிறிய கிராமமாகும்.உடத்தலவின்ன மடிகே கண்டி மாவட்டத் தலைநகரான கண்டி நகரில் இருந்து 10 கி.மீ. வடக்கே அமைந்துள்ளது. அரசியல் உள்ளூராட்சி பாததும்பறை பிரதேச சபையாலும் மேற்கொள்ளப்படுகிறது. நகரசபை மற்றும் பிரதேசசபை என்பன கூட்டாக பாததும்பறை பிரதேச செயலார் நிர்வாகப் பிரிவில் அடங்குகின்றன. இது கண்டி நகரத்தில் இருந்து வடக்குத் திசையில் அமைந்துள்ளது.
# உடத்தலவின்ன மடிகே

## குறிப்புகளும் மேற்கோள்களும்

- http://inioru.com/?p=4074
- http://news.lankasri.com/show-RUnxyHRYlDTci.html
- http://www.jaffnamuslim.com/2013/06/blog-post_199.html
- http://www.languagesdept.gov.lk/index.php?option=com_translators&task=viewemore&cid[0]=90&lang=ta
- http://www.thinakaran.lk/vaaramanjari/2009/12/06/?fn=s0912065&p=1
- http://www.adaderana.lk/tamil/news.php?nid=17085
# தாள்ளரேவு

**தாள்ளரேவு மண்டலம்**, ஆந்திரப் பிரதேசத்தின் கிழக்கு கோதாவரி மாவட்டத்திற்கு உட்பட்ட 66 மண்டலங்களில் ஒன்று.
# தாள்ளரேவு

## ஆட்சி

இந்த மண்டலத்தின் எண் 37. இது ஆந்திர சட்டமன்றத்திற்கு மும்மிடிவரம் சட்டமன்றத் தொகுதியிலும், இந்திய பாராளுமன்றத்திற்கு அமலாபுரம் மக்களவைத் தொகுதியிலும் உட்படுத்தப்பட்டுள்ளது.
# தாள்ளரேவு

## ஊர்கள்

இந்த மண்டலத்தில் கீழ்க்காணும் ஊர்கள் உள்ளன.
1. சொல்லங்கி
1. சொல்லங்கிபேட்டை
1. ஜி. வேமவரம்
1. இஞ்சரம்
1. கோரங்கி
1. பொலெகுர்ரு
1. லச்சிபாலம்
1. உப்பங்கலா
1. பில்லங்கா
1. சுங்கரபாலம்
1. நீலபல்லி
1. பீ. மல்லவரம்
# காட்ரேனிகோனா

**காட்ரேனிகோனா மண்டலம்**, ஆந்திரப் பிரதேசத்தின் கிழக்கு கோதாவரி மாவட்டத்திற்கு உட்பட்ட 66 மண்டலங்களில் ஒன்று.